**E L Ő T E R J E S Z T É S**

**Újhartyán Város Önkormányzata Képviselő-testületi ülés**

**2024. december 5-i ülésére**

**3. napirend:**

**Tárgy**: **Megállapodás az Önkormányzat és az Óvoda közötti gáz**

**használatról**

**Előterjesztő**: Göndörné Frajka Gabriella jegyző

**Előkészítő**: Göndörné Frajka Gabriella jegyző

**Szavazás módja:** határozat hozatal, egyszerű többség

**Tisztelt Képviselő-testület!**

Elmúlt testületi ülésen szó volt arról, hogy az Óvoda téli fűtése át kell hogy álljon gáz fűtésre, mert a geotermikus fővezeték valószínű fák gyökerei miatt megsérült, így nem működik hatékonyan a geotermikus kútról a fűtés.

Az átállás megtörtént, a fűtés így megoldódott, de mivel az Önkormányzat nevén van a konyha működése miatt a gázóra, így szükséges a mellékelt megállapodást megkötni a közüzemi szolgáltatásra.

Kérem a testüket a becsatolt megállapodást fogadja el.

**Megállapodás Közüzemi Szolgáltatás**

**(gázenergia) átszámlázáshoz**

Amely létrejött egyrészről:

**Újhartyán Város Önkormányzata**

Székhely: 2367 Újhartyán, Hősök tere 5-7.

Adószám: 15730428-2-13

Bankszámla szám: 65500068-00057347-51100007

Képviseli : **Schulcz József** polgármester

mint szolgáltató (továbbiakban **Szolgáltató**)

másrészről

**Német Nemzetiségi Önkormányzat Újhartyán**

Székhely: 2367 Újhartyán, Hősök tere 5-7.

Adószám: 15791124-2-13

Bankszámla szám: 65500068-31062772-51100005

Képviseli : **Tóth Antal** elnök

mint megrendelő (továbbiakban **Megrendelő**)

valamint

**Gyermekvár Német Nemzetiségi Óvoda**

Székhely: 2367 Újhartyán, Béla gödör park. 3.

Adószám: 16794058-2-13

Bankszámla szám: 65500068-31062772-51100005

Képviseli : **Rizmajer Ildikó** igazgató

mint számlafizető (továbbiakban **Számlafizető)**

a továbbiakban külön-külön „Fél” együttesen „Felek” között az alábbi feltételek szerint.

1. Előzmények

Felek megállapodnak abban, hogy a Német Nemzetiségi Önkormányzat Újhartyán (megrendelő önkormányzat) a Magyarország helyi önkormányzatairól szóló 2011. évi CLXXXIX. tv. (a továbbiakban: Mötv.) 13. § (1) bekezdésnek 6. pontjában meghatározott óvodai feladat ellátásáról, mint helyben biztosítandó közfeladatról a szolgáltató önkormányzat által alapított intézmény útján gondoskodik.

Felek megállapodnak abban, hogy a szolgáltató önkormányzat közigazgatási területén lakóhellyel, ennek hiányában tartózkodási hellyel rendelkező óvodás korú gyermekeket a szolgáltató általa alapított Gyermekvár Német Nemzetiségi Óvoda (2367 Újhartyán Béla gödör park 3.) mint kötelező felvételt nyújtó köznevelési intézménybe felveszi és ott az óvodai feladatok ellátásáról gondoskodik.

A Gyermekvár Német Nemzetiségi Óvoda, valamint Újhartyán Város Főzőkonyhája egy épületben található. Az óvoda geotermikus fűtési rendszere meghibásodott így az egyetlen lehetőség az épület fűtésének biztosítására Újhartyán Város Önkormányzatának nevén lévő gázenergia felhasználása.

1. A szerződés tárgya

A megállapodás 1. pontjában leírtak alapján a Szolgáltató Önkormányzat vállalja, hogy biztosítja – az intézmény zavartalan működése érdekében - a gázellátáshoz való hozzáférést.

A felek rögzítik, hogy a megállapodás tárgya az alább részletezett feladat elvégzését foglalja magában:

* Megrendelő által fenntartott intézmény részére a zavartalan működése érdekében a gázzal való ellátást
* Az adott hóra jutó, gázenergiával összefüggő költségeket az Önkormányzat által minden hónap 10-ig az intézmény (Gyermekvár Német Nemzetiségi Óvoda) nevére kiállított számla alapján a számla kézhezvételét követő 15 napon  
  belül átutalással megtéríti. A számlát a nettó költségek + ÁFA figyelembevételével  
  kell kiállítani.

1. A teljesítési helyszínek:

* Gyermekvár Német Nemzetiségi Óvoda 2367 Újhartyán, Béla gödör park 3.
* Újhartyán Város Önkormányzatának Fizető kódja (MVM): 4200485846, Fogyasztási hely azonosítója: 369572, Mérési pont: 39N112587212000H

A szolgáltató és a megrendelő feladata a tevékenység ellátása során a mindenkori hatályos jogszabályi előírások betartása.

1. Vegyes rendelkezések

Szolgáltató és a megrendelő tudomásul veszi, hogy a jelen megállapodásban foglaltak betartását a Megrendelő és az általa megbízott személyek jogosultak ellenőrizni.

Jelen megállapodásban nem szabályozott kérdésekben a Ptk. valamint az egyéb vonatkozó jogszabályokban foglalt rendelkezések az irányadók.

Megállapodó felek kijelentik, hogy amennyiben jelen megállapodás bármely kérdés utóbb jogszabályi változás miatt, annak módosítása nélkül jogszabállyal ellentétessé válna, vagy azzal kapcsolatban kiegészítésre szorul, kölcsönösen kezdeményezik a megállapodás módosítását.

Jelen megállapodást a megállapodó felek elolvasás és értelmezés után, mint akaratukkal mindenben megegyezőt jóváhagyólag aláírták.

Újhartyán, 2024. december 6.

------------------------------------------------ ----------------------------------------------

Szolgáltató Megrendelő

Schulcz József Tóth Antal

polgármester elnök

-------------------------------------------------------

Számlafizető

Rizmajer Ildikó

igazgató